
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 961 

23 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλογενών αλλοδαπών. 1 

Πολιτογράφηση Ομογενούς αλλοδαπού. 2 

Ρύθμιση βεβαιωμένων οφειλών από δάνεια που έχουν 

χορηγηθεί σε επιχειρήσεις γουνοποιίας. 3 

Σύσταση Γραφείου Κίνησης ΚΥ Αυτοκινήτων στο 

Υπουργείο Γεωργίας. 4 

Κυκλοφορία απολυμαντικών χώρου. 5 

Τροποποίηση της 2115/12.12.1994 απόφασης του 

Υπουργού Τουρισμού. 6 

Διορισμός Προέδρου, μελών και Γραμματέα του Τεχνι¬ 
κού Συμβουλίου του Ταχ. Ταμιευτηρίου. 7 

Μερική ανάκληση της 10524/67 απόφασης Νομάρχη 
Σερρών. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΥΠΠΟ/ΑΡΧ/Α1 /Φ43/ 
46902/2465/7.10.94 απόφαση Υπουργού Πολιτι¬ 
σμού. 9 

Διόρθωση σφαλμάτων στην ΥΠΠΟ/ΑΡΧ/Α1/Φ43/ 
48750/2564/7.10.94 απόφαση Υπουργού Πολιτι¬ 
σμού.10 

Διόρθωση σφάλματος στην ΥΠΠΟ/ΑΡΧ/Α1/Φ43/ 
48773/2566/7.10.94 απόφαση Υπουργού Πολιτι¬ 
σμού. 11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 9472/18063 κ.α. (1) 

Πολιτογράφηση αλλογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την αριθμ. πρωτ. Φ. 9472/18063/20.12.1994 από¬ 
φαση του Υπουργού Εσωτερικών, έγινε δεκτή η από 
16.8.1985 αίτηση πολιτογράφησης του αλλογενούς αλλο¬ 
δαπού ΣΙΑΜ Π ΑΙΑ ΦΟΥΑΝΤ του Φαούτζι για την απόκτηση 
της Ελληνικής Ιθαγένειας. 

Με την αριθμ. πρωτ. Φ. 28461/19941/94/20.12.1994 
απόφαση του Υπουργού Εσωτερικών, έγινε δεκτή η από 
16.12.1992 αίτηση πολιτογράφησης του αλλογενούς αλ¬ 
λοδαπού ΕΛ ΣΕΧΕΤΑ ΑΛΑΝΤΙΝ του Ναντίμ για την από¬ 
κτηση της Ελληνικής Ιθαγένειας. 


Με την αριθμ. πρωτ. Φ. 23767/22054/94/20.12.1994 
απόφαση του Υπουργού Εσωτερικών, έγινε δεκτή η από 
28.7.1989 αίτηση πολιτογράφησης της αλλογενούς αλλο¬ 
δαπής ΜΑΙΡΗΣ ΣΤΕΦΕΝΣΟΝ του ΡΟΜΠΕΡΤ και της 
Ολυμπίας για την απόκτηση της Ελληνικής Ιθαγένειας. 

Με την αριθμ. πρωτ. Φ. 9305/18393/94/20.12.1994 
απόφαση του Υπουργού Εσωτερικών, έγινε δεκτή η από 
21.6.1991 αίτηση πολιτογράφησης του αλλογενούς αλλο¬ 
δαπού ΑΛΗ ΧΑΓΚ ΜΩΧΑΜΕΤ του Ιμπραήμ για την από¬ 
κτηση της Ελληνικής Ιθαγένειας. 

Αθήνα, 20 Δεκεμβρίου 1994 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 
-♦- 

Αριθ. Φ. 34308/7358/20 (2) 

Πολιτογράφηση Ομογενούς αλλοδαπού. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την αριθμ. πρωτ. Φ. 34308/7358/20/20.12.1994 
απόφαση του Υπουργού Εσωτερικών, έγινε δεκτή η από 
9.9.1993 αίτηση πολιτογράφησης της ομογενούς αλλο¬ 
δαπής ΙΩΑΝΝΟΥ ΓΕΩΡΓΙΑΣ του Κυριάκου για την από¬ 
κτηση της Ελληνικής Ιθαγένειας. 

Αθήνα, 20 Δεκεμβρίου 1994 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 
-♦- 

Αριθ. 2049469/7982/0025 (3) 

Ρύθμιση βεβαιωμένων οφειλών από δάνεια που έχουν χο¬ 
ρηγηθεί σε επιχειρήσεις γουνοποιίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 747/45 και 9/67 σε συνδυα¬ 
σμό με τις διατάξεις του Ν. 1266/82. 

2. Τις διατάξεις του Ν. 128/75 «Περί τροποποιήσεως 
και συμπληρώσεως διατάξεων τινων αναφερομένων εις 
την λειτουργία του χρηματοδοτικού συστήματος». 

3. Τις διατάξεις του Ν. 1266/82 «Περί οργάνων ασκή- 

οεως της νομισματικής πιστωτικής και συναλλαγματικής 
Πολιτικής και άλλες διατάξεις». 

4. Την πράξη του Διοικητή της Τράπεζας της Ελλάδος 
αρ. 1620/5.10.89 «Ρυθμίσεις οφειλών από τραπεζικό δα¬ 
νεισμό». 

5. Την κοινή Υπουργική απόφαση αρ. 46111/Β691/ 
21.5.93, με την οποία εγκρίθηκε η ριΤθμιση οφειλών από 
δάνεια κ.λπ. βιομηχανικών και βιοτεχνικών επιχειρήσεων 
γουνοποιίας. 

6. Την απόφαση Υπουργού Οικονομικών αριθμ. 
2033141/6265/0025/28.6.93, όπως έχει συμπληρωθεί 
τροποποιηθεί και ισχύει, αποφασίζουμε: 

I. Συμπληρώνουμε την Κ.Υ.Α. απόφαση αριθμ. 46111/ 
Β691/21.5.93, όπως συμπληρώθηκε, τροποποιήθηκε και 
ισχύει και εγκρίνουμε τη ρύθμιση και των ανεξόφλητων 
υπολοίπων των βεβαιωμένων στις Δημόσιες Οικονομικές 
Υπηρεσίες (ΔΟΥ) οφειλών από δάνεια που έχουν χορηγη¬ 
θεί με την εγγύηση του Δημοσίου σε βιοτεχνικές επιχειρή¬ 
σεις γουνοποιίας και εκτροφής γουνοφόρων ζώων των Ν. 
Καστοριάς, Φλώρινας, Κοζάνης και Γρεβενών και οι 
οποίες ανεξάρτητα του χρόνου βεβαίωσής τους αφορούν 
ληξιπρόθεσμες μέχρι 31.12.92 οφειλές προς τις Τράπε¬ 
ζες από τα προαναφερόμενα δάνεια. 

Η ρύθμιση των οφειλών αυτών θα γίνει από τις δανεί- 
στριες Τράπεζες ύστερα από προηγούμενη επαναφορά 
τους σ’ αυτές και με την προϋπόθεση ότι αυτές θα επι¬ 
στρέφουν στο Δημόσιο όσα από τα ποσά τους έχει κατα¬ 
βάλει λόγω κατάπτωσης της εγγύησής του και θα αποδό- 
σουν ακόμη στο Δημόσιο και τους αναλογούντες πάνω στα 
ποσά αυτά τόκους με τους οποίους θα χρεώσουν τους 
οφειλέτες για το χρονικό διάστημα από την ημέρα της κα¬ 
ταβολής τους μέχρι την ημέρα της κεφαλοποίησης των 
ρυθμιζόμενων οφειλών. 

Η κεφαλαιοποίηση των οφειλών που υπάγονται στη 
ρύθμιση θα γίνει με 31.10.94 και η επιδότηση επιτοκίου 
από τολογ/σμότου Ν. 128/75 θα ισχύει από την ημερομη- 
νία αυτή μέχρι 31.12.97. 

II. Καθορίζουμε την ακόλουθη διαδικασία επαναφοράς 
των οφειλών από τις ΔΟΥ στις Τράπεζες: 

Τα Υποκαταστήματα των Τραπεζών θα αποστείλουν 
στις αρμόδιες ΔΟΥ καταστάσεις σε τρία (3) αντίγραφα 
στις οποίες θα αναγράφονται: 

α) Τα στοιχεία (ονοματεπώνυμο ή επωνυμία) των ενδια¬ 
φερομένων επιχειρήσεων. 

β) Τα ποσά των οφειλών που λόγω κατάπτωσης της εγ¬ 
γύησης του Δημοσίου βεβαιώθηκαν στις ΔΟΥ ως Δημόσια 
έσοδα. 

γ) Τα στοιχεία των Χρηματικών Καταλόγων και των δι¬ 
πλοτύπων βεβαίωσης ή τριπλοτύπων περιληπτικών κατα¬ 
στάσεων βεβαίωσης με βάση τα οποία έγινε η βεβαίωση. 

Οι ΔΟΥ θα επαναφέρουν το συντομότερο δυνατό δύο 
(2) αντίγραφα αυτών των καταστάσεων αφού προηγουμέ¬ 
νως τις συμπληρώσουν με το ανεξόφλητο υπόλοιπο της 
κυρίας οφειλής (αυτού που βεβαιώθηκε από την Τράπεζα) 
και των τυχόν βεβαιωμένων τόκων (όχι προσαυξήσεων εκ¬ 
πρόθεσμης καταβολής). 

Τα υποκαταστήματα των Τραπεζών μετά τη λήφη των 
συμπληρωμένων από τις ΔΟΥ, κατά τα ανωτέρω, κατα¬ 
στάσεων θα αποδίδουν, χωρίς καθυστέρηση, στον τηρού¬ 
μενο στην Τράπεζα της Ελλάδος λογαριασμό του Δημο¬ 
σίου Νο 234039 «Κεφάλαιον Ασφαλίσεως Χρηματοδοτή¬ 
σεων εκ Κεφαλαίων ή εγγυήσει του Ελληνικού Δημοσίου» 


τα κατά την παράγραφο I προσδιοριζόμενα ποσά. 

Μετά την ανωτέρω ενέργειά τους θα προβαίνουν στην 
σύνταξη και αποστολή σε κάθε ΔΟΥ Ατομικών Φύλλων 
Εκπτώσης (ΑΦΕΚ), σύμφωνα με τις διατάξεις του Π.Δ. 
16/89 (ΦΕΚ 6/5.1.89), και θα τα αποστέλνουν μαζί με έγ¬ 
γραφο που θα αναγράφει το σκοπό της έκδοσής τους και 
θα συνοδεύονται επίσης με το δικαιολογητικό της Τράπε¬ 
ζας Ελλάδος από το οποίο θα προκύπτει η απόδοση στο 
Δημόσιο των ποσών που προαναφέρθηκαν. 

Οι Δημόσιες Οικονομικές Υπηρεσίες (Δ.Ο. Υ.) δεν θα ει¬ 
σπράττουν τις εν λόγω οφειλές μετά την λήψη των κατα¬ 
στάσεων από τα Υποκαταστήματα των Τραπεζών για να μη 
δημιουργούνται θέματα επιστροφής κατά την εκτέλεση 
των ΑΦΕΚ, αλλά θα παραπέμπουν τους οφειλέτες, που 
τυχόν επιθυμούν να πληρώσουν, στις Τράπεζες. 

III. Εγκρίνουμε η εγγύηση του Ελληνικού Δημοσίου που 
έχει παρασχεθεί με την απόφαση Υπουργού Οικονομικών 
2033141/6265/0025/28.6.93, όπως ισχύει σήμερα, να 
ισχύσει και να καλύψει τις ρυθμιζόμενες οφειλές (κατά 
Κεφάλαιο και τόκους) που θα προκύψουν από τη ρύθμιση 
που θα γίνει σύμφωνα με τα οριζόμενα στις παραγράφους 
I και II της παρούσας. 

Κατά τα λοιπά ισχύουν η κοινή Υπουργική απόφαση 
αριθμ. 46111/Β. 691/21.5.93 και η απόφαση Υπουργού 
Οικονομικών αριθμ. 2033141 /6265/0025/28.6.93, όπως 
έχουν συμπληρωθεί, τροποποιηθεί και ισχύουν μέχρι σή¬ 
μερα. 

Η δαπάνη θα βαρύνει α) σε ό,τι αφορά την επιδότηση 
του επιτοκίου, το λογαριασμό του Ν. 128/75, ο οποίος δη- 
μιουργεΐται από παρακράτηση επί των χορηγήσεων των 
Τραπεζών με σκοπό την επιδότηση επιτοκίων δανείων. Ο 
λογαρισμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειμματικότητάς του και για 
τον λόγο αυτό η τυχόν επιβάρυνση του Κρατικού Προϋπο¬ 
λογισμού δεν είναι δυνατόν να εκτιμηθεί και β) σε ό,τι 
αφορά την δαπάνη σε περίπτωση κατάπτωσης της εγγύη¬ 
σης του Δημοσίου, θα βαρύνει τον Κρατικό Προϋπολογι¬ 
σμό, το ύψος της όμως δεν μπορεί να εκτιμηθεί. 

Οι διατάξεις της παρούσας αρχίζουν να ισχύουν από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

-♦- 

Αριθ- 427988 (4 ) 

Σύσταση Γ ραφείου Κίνησης ΚΥ Αυτοκινήτων στο Υπουρ¬ 
γείο Γ εωργίάς. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» (Α' 137) όπως το άρθρο 2 9Α προστέθηκε με το 
άρθρο 27 του Ν. 2081/92 (Α' 154). 

β) Του άρθρου 21 παραγρ. 6 του Ν. 2085 «Ρύθμιση θε¬ 
μάτων οργάνωσης, λειτουργίας και προσωπικού της Δημό¬ 
σιας Διοίκησης και άλλες διατάξεις» (Α'170). 

γ) Τον Π.Δ. 402/90 «Περί οργανισμού του Υπουργείου 
Γεωργίας» (Α' 187), που συμπληρώθηκε με το άρθρο 2 
παραγρ. 3 περιπτ. ζ του Π. Δ/τος 235/1990 (Α' 91) και το 
άρθρο 6 του Π. Δ/τος 138/1991 (Α' 57) «Συμπλήρωση και 
τροποποίηση διατάξεων του Ιΐ. Δ/τος 402/1988» «Οργα- 
νισμός Υπουργείου Γεωργίας». 

2. Την αριθμ. 40009/2.2.53 πράξη του, Προέδρου της 
Κυβέρνησης σχετικά με τη ρύθμιση της κυκλοφορίας και 
του ελέγχου κινήσεως των κρατικών Αυτοκινήτων - Οχη¬ 
μάτων. 

2. Την αριθμ. 3373/390/20.3.75 απόφαση του Υπουρ¬ 
γού Προεδρίας της Κυβέρνησης «περί καθαρισμού διαδι¬ 
κασίας επισκευής, συντήρησης, αγοράς ανταλλακτικών 
προμήθειας καυσίμων και λιπαντικών κλπ. αυτοκινήτων - 
οχημάτων του Δημοσίου, αποφασίζουμε: 

1. Συνιστούμε Γραφείο, Κίνησης ΚΥ Αυτοκινήτων στο 
τμήμα Διοικητικής Μέριμνας της Δ/νσης Διοικητικού στην 
Κεντρική Υπηρεσία. 

2. Στο Γραφείο Κίνησης ΚΥ Αυτοκινήτων υπάγονται οι 
παρακάτω αρμοδιότητες: 

α) Η παρακολούθηση της διάθεσης των αυτοκινήτων 
αποκλειστικά και μόνο στα δικαιούμενα πρόσωπα και η 
χρησιμοποίηση τους μόνο για τους σκοπούς για τους 
οποίους διατέθηκαν αυτά. 

β) Η μέριμνα για τον εφοδιασμό των αυτοκινήτων με τα 
απαραίτητα καύσιμα, λιπαντικά και ανταλλακτικά με βάση 
τις πραγματικές ανάγκες της κατανάλωσης και της επι¬ 
σκευής τους. 

γ) Η μέριμνα για τη συντήρηση και επισκευή των αυτοκι¬ 
νήτων. 

δ) Η μέριμνα για τον εφοδιασμό των οδηγών με συνο¬ 
δευτικά έγγραφα για κάθε αυτοκίνητο. 

ε) Ο έλεγχος της κανονικής συμπλήρωσης των συνο¬ 
δευτικών εγγράφων από τους οδηγούς. 

στ) Η έκδοση «Δελτίου - εντολής επιθεώρησης και επι¬ 
σκευής οχήματος», στο οποίο θ’ αναγράφονται περιλη¬ 
πτικά το είδος της συντήρησης επισκευής, οι απαιτούμε- 
νες επισκευές, εργασίες και τα αναγκαίοντα δικαιολογη- 
τικά. 

ζ) Η προώθηση των τιμολογίων, καυσίμων, επισκευών 
και συντήρησης με τα αντίστοιχα πρακτικά παραλαβής. 

3. Του Γραφείου Κίνησης ΚΥ Αυτοκινήτων προισταται 
υπάλληλος του κλάδου ΤΕ6 Διοικητικού - Λογιστικού ή 
ΔΕ4 Διοικητικού - Λογιστικού. 

4. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΜΩΡΑΪΤΗΣ 
-♦- 

Αριθ. Υΐβ/οικ. 7723 (5) 

Κυκλοφορία απολυμαντικών χώρου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τον Ν. 1558/84 (ΦΕΚ 137/85 τ.Α’) «Κυβέρνηση και 
Κυβερνητικά Όργανα». 


2. Το Π.Δ. 138/92 (ΦΕΚ 68/92 τ.Α ) «Οργανισμός του 
Υπουργείου Υγείας, Πρόνοιας και Κοινωνικών Ασφαλί¬ 
σεων». 

3. Τις διατάξεις του άρθρου 2 και 14 του Ν. 1316/83 
(ΦΕΚ 3/83 Α τεύχος) όπως αυτά τροποποιήθηκαν και συ¬ 
μπληρώθηκαν από το άρθρο 1. παρ. 3 και 5 του Ν 
1965/91 (ΦΕΚ 146/91 Α' τεύχος). 

4. Την απόφαση του Δ.Σ./ΕΟΦ αριθμ. 0-391/6/ 
11.5.92. 

5. Το 09-12054/30.9.94 έγγραφο του ΕΛΟΤ στα πλαί¬ 
σια της οδηγίας 83/189/ΕΟΚ. 

6. Την ανάγκη καθορισμού προδιαγραφών για τη χορή¬ 
γηση άδειας κυκλοφορίας απολυμαντικών προς το σκοπό 
της προστασίας της Δημ. Υγείας, αποφασίζει: 

Αρθρο 1 

ΣΚΟΠΟΣ - ΠΕΔΙΟ ΕΦΑΡΜΟΓΗΣ 

1. Τα απολυμαντικά προϊόντα όπως αυτά ορίζονται στο 
άρθρο 1 παρ. 2 εδ. ιστ του Ν. 1965/91, προσδιορίζονται 
από το άρθρο 3. της παρούσης Υπ. Απόφασης. Εξαιρού¬ 
νται τα προϊόντα που καλύπτονται από τις ακόλουθες Υπ. 
Αποφάσεις, Προεδρικά Διατάγματα και Οδηγίες της Ευ¬ 
ρωπαϊκής Ένωσης. 

α. Υπουργική Απόφαση Α6α/9392/91 /ΕΟΚ σχετικά με 
την αντίστοιχη κοινοτική στον τομέα της παραγωγής, της 
εισαγωγής και της κυκλοφορίας φαρμακευτικών προϊό¬ 
ντων. 

β. Π.Δ. 40/91 για τα καλλυντικά, 
γ. Οδηγία 93/42/ΕΟΚ σχετικά με τα Ιατρικά Βοηθή¬ 
ματα. 

Άρθρο 2 
ΟΡΙΣΜΟΙ 

1. Έννοιες οι οποίες χρησιμοποιούνται στην παρούσα 
Υπ. Απόφαση είναι οι εξής: 

- Απολύμανση είναι η διαδικασία καταστροφής μικρο¬ 
οργανισμών, κυρίως παθογόνων (συνήθως όχι των σπόρων 
τους), με φυσικά μέσα ή χημικές ουσίες σε άψυχα αντικεί¬ 
μενα, χώρους και επιφάνειες, με σκοπό την πρόληψη δια- 
σποράς και μετάδοσης μολύνσεων. 

- Αντισηψία είναι η διαδικασία καταστροφής ή ελάττω¬ 
σης με χημικά μέσα των μικροοργανισμών στο δέρμα, τις 
κοιλότητες και τους λοιπούς ζώντες ιστούς με σκοπό τον 
περιορισμό των μολύνσεων. 

- Αντισηπτικά είναι Χημικές ουσίες ή συνδιασμοί αυτών 
με τις οποίες επιτυγχάνεται η αντισηψία. Σε ορισμένες 
περιπτώσεις, η ίδια χημική ουσία (ή μίγμα ουσιών) που 
χρησιμοποιείται ως απολυμαντικό μπορεί να είναι κατάλ¬ 
ληλο και σαν αντισηπτικό. 

- Αποστείρωση είναι η διαδικασία πλήρους καταστρο¬ 
φής όλων των μικροοργανισμών συμπεριλαμβανομένων 
και των σπόρων τους, με φυσικά ή χημικά μέσα ή ακτινο¬ 
βολία. 

2. Κατά την έννοια του άρθρου 1 παρ. 2 εδ. 151 του Ν. 

1965/91 οι κυριότερες ομάδες απολυμαντικών προϊόντων 
που καλύπτονται από την απόφαση αυτή ανάλογα με την 
εξειδικευμένη δράση τους είναι: 

- Απολυμαντικό χώρου, είναι κάθε ουσία ή μίγμα ουσιών 
ή σκεύασμα με το οποίο επιτυγχάνεται η απολύμανση χώ¬ 
ρων, επιφανειών και αντικειμένων χωρίς να προκαλούνται 
βλαβερές συνέπειες στους ανθρώπους ή τα ζώα. 

- Απολυμαντικά βιομηχανίας τροφίμων. Για απολύ- 

μανση επιφανειών, περιεκτών και σωληνώσεων που σχετί¬ 
ζονται με την παραγωγή τροφίμων και ποτών για ανθρώ¬ 
πους ή τα ζώα. 

- Απολυμαντικά για κολυμβητικές δεξαμενές. Για απο¬ 
λύμανση υδάτων για κολύμβηση. 

- Εξυγιαντικά είναι ουσίες ή μίγματα ουσιών με απολυ¬ 
μαντική δράση, που χρησιμοποιούνται με σκοπό την ελάτ¬ 
τωση του μικροβιακοϋ φορτίου σε υγειονομικώς ασφαλή 
επίπεδα κυρίως στη βιομηχανία τροφίμων ή στο περιβάλ¬ 
λον. 

Για τα απολυμαντικά ανάλογα με την εξιδεικευμένη 
δράση τους χρησιμοποιούνται οι παρακάτω χαρακτηρι¬ 
σμοί: 

Μικροβιοκτόνο, Ιοκτόνο, Μυκητοκτόνο, Παρασιτο¬ 
κτόνο, Σποροκτόνο, Μυκοβακτηριοκτόνο. 

Αρθρο 3 

ΑΔΕΙΑ ΚΥΚΛΟΦΟΡΙΑΣ 

Η κυκλοφορία των απολυμαντικών προϊόντων, μεταξύ 
των οποίων και τα απολυμαντικά που περιέχουν τασιε- 
νεργά ή απορρυπαντικές ουσίες, επιτρέπεται μόνο 
ύστερα από άδεια που χορηγεί ο Εθνικός Οργανισμός 
Φαρμάκων (ΕΟΦ) βάσει γνωμάτευσης του Επιστημονικού 
Συμβουλίου Εγκρίσεων. 

Γ ια τη χορήγηση αδείας κυκλοφορίας υποβάλλεται από 
τον Υπεύθυνο Κυκλοφορίας φάκελος ο οποίος περιλαμ¬ 
βάνει τα εξής στοιχεία: 

1. Στοιχεία αιτούντος και υπευθύνου κυκλοφορίας. 

2. Ταυτότητα προϊόντος. 

3. Φυσικά - Χημικά και Τεχνικά Χαρακτηριστικά. 

4. Φυλλάδιο Οδηγιών Χρήσεως. 

5. Μέθοδο Ελέγχου. 

6. Αποτελεσματικότητα κατά οργανισμών - στόχων. 

7. Μελέτες τοξικότητας για τον άνθρωπο και τα ζώα - οι- 
κοτοξικότητα. 

8. Μέτρα απαραίτητα για την προστασία ανθρώπων - 
ζώων - περιβάλλοντος. 

9. Επισήμανση σύμφωνα με το άρθρο 7 της παρούσης. 

10. Γενικές πληροφορίες. 

11. Περίληψη αξιολόγησης των ανωτέρω. 

12. Παράβολο 60.000 δραχμών για έγκριση ή ανανέ¬ 
ωση, 40,000 δρχ. για τροποποίηση. 

Αναλυτικά τα στοιχεία αυτά έχουν ως εξής: 

α. Στοιχεία του αιτούντος και του υπευθύνου κυκλοφο¬ 
ρίας - Ταυτότητα προϊόντος. 

- Όνομα και Διεύθυνση αιτούντος και εξουσιοδότηση 
από τον υπεύθυνο κυκλοφορίας. 

- Όνομα και Διεύθυνση υπεύθυνου κυκλοφορίας εγκα¬ 
τεστημένου στην Ευρωπαϊκή Ένωση (Ε.Ε.) για προϊόντα 
που παράγονται σ’ αυτήν ή στις λοιπές χώρες του Ευρω¬ 
παϊκού Οικονομικού Χώρου (ΕΟ.Χ). 

- Όνομα και διεύθυνση υπεύθυνου κυκλοφορίας στην 
Ελλάδα για προϊόντα που εισάγονται από τρίτες χώρες. Γ ια 
προϊόντα από τρίτες χώρες υποβάλλεται επί πλέον ανά¬ 
θεση αντιπροσωπείας. 

- Επωνυμία και διεύθυνση εργοστασίου ή εργαστηρίου 
παρασκευής ή συσκευασίας. 

- Ονομασία του προϊόντος που μπορεί να είναι εμπο¬ 
ρική ή κοινόχρηστη ή επιστημονική συνοδευόμενη από 
Σήμα του Υπουργείου Εμπορίου ή από το όνομα του παρα¬ 
γωγού. 

- Ποιοτική και ποσοτική σύνθεση του προϊόντος στη 


συνηθισμένη ορολογία και με τη διεθνή κοινόχρηστη ονο¬ 
μασία όπου αυτή υπάρχει. 

β. Φυσικά - Χημικά και Τεχνικά χαρακτηριστικά του προ¬ 
ϊόντος. 

- Μορφή του προϊόντος με την οποία θα διατεθεί στην 
κατανάλωση, συσκευασία και δείγμα του προϊόντος. 

- Κατηγορία του προϊόντος (φαινολικό, αλογονούχο 
κλπ.). 

- Ασυμβατότητες με άλλες ουσίες (κυρίως απορρυπα¬ 
ντικές ή σαπωνούχες) καθώς και την τυχόν εξουδετέρωση 
από άλλες ουσίες οργανικές (π.χ. ορό αίματος, πλα¬ 
στικά). 

- Δήλωση εάν το προϊόν είναι εύφλεκτο ή οξειδωτικό ή 
πτητικό. 

- Οξύτητα ή αλκαλικότητα του προϊόντος. 

- Ιδιαίτερες συνθήκες για τη διατήρησή του. 

- Διάρκεια σταθερότητας του προϊόντος ως έχει καθώς 
και μετά τη αραίωση για χρήση. 

γ. Φυλλάδιο Οδηγιών Χρήσης. 

- Προορισμός, τρόπος δράσης, οδηγίες χρήσης καθώς 
και την απολυμαντική ή τυχόν και αντισηπτική δραστικό- 
τητα κατά ομάδα μικροοργανισμών. 

- Ο χρόνος ασφαλούς επαναχρησιμοποίησης απολυ- 
μανθέντων χώρων, αντικειμένων, συσκευών κ.λπ. 

- Η συγκέντρωση της δραστικής ουσίας ή ουσιών στο 
τελικό διάλυμα χρήσης που συνιστάται ανάλογα με τον 
προορισμό. 

- Προφυλάξεις που πρέπει να λαμβάνονται κατά τη 
χρήση, την αποθήκευση, τη μεταφορά ή σε περίπτωση 
πυρκαϊάς. 

- Επείγοντα μέτρα σε περίπτωση ατυχήματος και τυχόν 
αντίδοτα. 

- Αντενδείξεις στη χρήση. 

- Ό,τι επι πλέον αναφέρεται στη Επισήμανση. 

6. Μέθοδος Ελέγχου 

- Η μέθοδος ελέγχου που εφαρμόζεται από τον παρα¬ 
γωγό. 

- Ποιοτική και ποσοτική ανάλυση των α' υλών και του τε¬ 
λικού προϊόντος. 

- Φυσικές και χημικές ιδιότητες της δραστικής ουσίας. 

- Ειδικές δοκιμασίες για μελέτη σταθερότητας, ιδιότη¬ 
τες της δραστικής ουσίας. 

ε. Αποτελεσματικότητα κατά Οργανισμών - Στόχων 

Μελέτες ή δεδομένα ή βιβλιογραφική τεκμηρίωση για 
την αποτελεσματικότητα του προϊόντος για τις προτεινό- 
μενες ενδείξεις. 

στ. Μελέτες τοξικότητας για τον άνθρωπο ή τα ζώα συ¬ 
μπεριλαμβανομένου του μεταβολισμού. 

Οικοτοξικότητα συμπεριλαμβανομένης της πορείας και 
της συμπεριφοράς. 

Το ποσοστό βιοαποικοδόμησης δηλούμενο με υπεύ¬ 
θυνη δήλωση του άρθρου 8 του Ν. 1599/1986. 

Πληροφορίες για ειδικές προφυλάξεις από τοξικές επι¬ 
δράσεις κατά την παραγωγή, συσκευασία, μεταφορά απο¬ 
θήκευση και ιδίως κατά την υποδεικνυομένη χρήση. 

Μελέτες ή βιβλιογραφική τεκμηρίωση για τις παρακάτω 
τοξικές επιδράσεις. 

- Της ΙΌ50 για την οξεία από του στόματος δηλητη¬ 
ρίαση. 

- Της τοξικότητας δια του δέρματος. 

(Τα πειράματα επί ζώων έχουν αξία μόνον όταν η ουσία 
έχει έλθει σε επαφή με επιφάνεια δέρματος, όχι μικρό- 

τερη του 10% της συνολικής επιφάνειας του ζώου και για 
χρόνο όχι μικρότερο των 24 ωρών). 

- Της οξείας τοξικότητας μετά από εισπνοή για προϊό¬ 
ντα εξατμιζόμενα εξαερούμενα ή ψεκαζόμενα στις συν¬ 
θήκες του περιβάλλοντος. 

Συνιστάται να περιλαμβάνονται στοιχεία για το μέγεθος 
των σταγονιδίων κατά την εκτέλεση του πειράματος, κα¬ 
θώς και το είδος του ζώου και ο χρόνος έκθεσής του στα 
σταγονίδια που δεν θα πρέπει να είναι βραχύτερος από μία 
ώρα. 

Τα αποτελέσματα εκφράζονται σε πυκνότητα ουσίας 
στον αέρα που προκαλεί θάνατο 50% των πειραματοζώων 
<1_ϋ50). 

Αλλων πιθανών τοξικών επιδράσεων που μπορεί να εί¬ 
ναι: 

α. Ερεθισμός οφθαλμών. 

β. Ερεθισμός δέρματος. 

γ. Ευαισθητοποίηση δέρματος. 

δ. Συνέπειες από κατάποση. 

ε. Υποξεία και χρόνια τοξικότητα. 

στ. Μεταλλαξιογόνος - καρκινογόνος δράση. 

Ν’ αναφέρεται η τυχόν υπολειμματική δράση ως και η 
αθροιστική και συνεργιστική υπολειμματική τοξικότητα 
του προϊόντος. 

Για τα εξυγιαντικά περιβάλλοντος ο τοξικολογικός έλεγ¬ 
χος θα πρέπει να παρέχει πληροφορίες, για την εκτίμηση 
της υγειονομικής ασφαλείας κατά την εφαρμογή τους 
(π.χ. για απολύμανση νερού κολυμβητικών δεξαμενών, για 
την απολύμανση μηχανημάτων, εγκαταστάσεων και χώ¬ 
ρων βιομηχανιών - εργαστηρίων τροφίμων). 

Επίσης πρέπει να παρέχονται πληροφορίες ότι δεν αλ¬ 
λοιώνουν τους φυσιολογικούς χαρακτήρες (π.χ. του νε¬ 
ρού, των τροφίμων κλπ.) που κατά περίπτωση και κρίση θα 
ζητηθούν. Τέλος για τα εξυγιαντικά - απολυμαντικά περι¬ 
βάλλοντος, αποβλήτων κ.λπ. παρέχονται πληροφορίες για 
τις τυχόν επιδράσεις στο οικοσύστημα περιβάλλοντος 
εκτός από τις καθαρά τοξικές επιπτώσεις για τον άνθρωπο 
ή τα ζώα. 

ζ. Γενικές Πληροφορίες. 

- Αδεια παραγωγής ή συσκευασίας απολυμαντικών 
προϊόντων. 

- Πιστοποιητικό νόμιμης κυκλοφορίας σε περίπτωση 
που το προϊόν κυκλοφορεί σε άλλη χώρα της Ευρωπαϊκής 
Ένωσης (Ε.Ε.) ή του ΕΟΧ. 

- Εφόσον πρόκειται για προϊόν που έχει παρασκευασθεί 
σε τρίτη.χώρα, επί πλέον ή αίτηση πρέπει να συνοδεύεται 
από βεβαίωση ότι ο εισαγωγέας κατέχει την απαραίτητη 
άδεια εξουσιοδότησης για την εισαγωγή και αντιπροσω¬ 
πεία του προϊόντος στην Ελλάδα, καθώς και την άδεια της 
εκεί κυκλοφορίας. 

Αρθρο 4 

ΤΡΟΠΟΠΟΙΗΣΗ ΤΗΣ ΑΔΕΙΑΣ ΚΥΚΛΟΦΟΡΙΑΣ 

Σε περίπτωση τροποποιήσεως ενός ή περισσοτέρων 
στοιχείων του άρθρου 3 αυτής της απόφασης, η άδεια κυ¬ 
κλοφορίας του απολυμαντικού τροποποιείται αναλόγως. 

Για την τροποποίηση της άδειας κυκλοφορίας, ο υπεύ¬ 
θυνος κυκλοφορίας υποβάλλει στην αρμόδια υπηρεσία 
του ΕΟΦ αίτηση για τη μεταβολή των πληροφοριακών 
στοιχείων και των εγγράφων κατά ίο άρθρο 3 της παρού- 
σης Υπουργικής Απόφασης καθώς και παράβολο 40.000 
δρχ. 


Η τροποποίηση της άδειας κυκλοφορίας εγκρίνεται από 
τον ΕΟΦ. 

Η ημερομηνία λήξης της άδειας κυκλοφορίας δεν επη¬ 
ρεάζεται από τυχόν ενδιάμεσες τροποποιήσεις. 

Αρθρο 5 

ΑΝΑΚΛΗΣΗ ΤΗΣ ΑΔΕΙΑΣ ΚΥΚΛΟΦΟΡΙΑΣ 

1. Ο ΕΟΦ ανακαλεί την άδεια κυκλοφορίας εφόσον δια¬ 
πιστωθεί ότι: 

Το απολυμαντικό σε κανονικές συνθήκες χρήσης είναι 
επικίνδυνο ή επιβλαβές ή δεν έχει αποτελεσματικότητα ή 
δεν έχει την ποιοτική και ποσοτική σύνθεση που δηλώ¬ 
θηκε. Αποτελεσματικότητα δεν υπάρχει, όταν διαπιστω¬ 
θεί ότι το απολυμαντικό σκεύασμα δεν έχει τα επιδιωκό- 
μενα αποτελέσματα, την ποιοτική σταθερότητα και την 
περιγραφόμενη δράση. 

2. Οι αποφάσεις περί ανακλήσεως της άδειας κυκλοφο¬ 
ρίας κατά την παρ. 1 πρέπει να απολογούνται επαρκώς και 
να κοινοποιούνται από τον ΕΟΦ στον υπεύθυνο κυκλοφο¬ 
ρίας. Ο υπεύθυνος κυκλοφορίας μπορεί μέσα σε 60 ημέ¬ 
ρες από την κοινοποίηση της απόφασης να προσφύγει στο 
Διοικητικό Συμβούλιο του ΕΟΦ. 

3. Περίληψη της οριστικής απόφασης για την ανάκληση 
της άδειας κυκλοφορίας δημοσιεύεται στην Εφημερίδα 
της Κυβερνήσεως. 

Αρθρο 6 
ΛΗΞΗ ΙΣΧΥΟΣ & 

ΑΝΑΝΕΩΣΗ ΤΗΣ ΑΔΕΙΑΣ ΚΥΚΛΟΦΟΡΙΑΣ 

1. Η άδεια κυκλοφορίας λήγει με την πάροδο πέντε (5) 
ετών από την χορήγησή της εκτός εάν προηγουμένως έχει 
ζητηθεί η ανανέωσή της σύμφωνα με τις διατάξεις της 
παρ. 2. 

2. Γ ια την ανανέωση της άδειας κυκλοφορίας ο ενδια¬ 
φερόμενος υποβάλλει στον ΕΟΦ τρεις (3) τουλάχιστον 
μήνες πριν λήξει η παλαιό άδεια κυκλοφορίας σχετική αί¬ 
τηση. 

Η ανανέωση της άδειας κυκλοφορίας ισχύει κάθε φορά 
για πέντε (5) χρόνια. 

Η αίτηση πρέπει να συνοδεύεται από τα πληροφοριακά 
στοιχεία και τα έγγραφα του άρθρου 3 της παρούσης. 

Τα στοιχεία που υποβάλλονται πρέπει να ανταποκρίνο- 
νται στο επίπεδο των επιστημονικών γνώσεων κατά το 
χρόνο που υποβάλλεται η αίτηση για ανανέωση της άδειας 
κυκλοφορίας. 

Για την μη έγκριση και μη ανανέωση της άδειας κυκλο¬ 
φορίας ακολουθείται η διαδικασία του άρθρου 4 του Ν. 
1965/91. 

Αρθρο 7 
ΕΠΙΣΗΜΑΝΣΗ 

Στην εσωτερική και εξωτερική συσκευασία πρέπει να 
αναγράφονται στην Ελληνική γλώσσα τα εξής στοιχεία: 

- Η ονομασία του προϊόντος όπως αυτή αναφέρεται στο 
άρθρο 3 της παρούσης Υπ. Απόφασης. 

- Η ταυτότητα της δραστικής ουσίας και η συγκέντρωσή 
της σε μετρικές μονάδες. 

- Η μορφή του σκευάσματος (π.χ. υγρό σε συμπυκνω¬ 
μένη μορφή, κόκκοι κ.λπ.) και το περιεχόμενο σε βάρος ή 
όγκο ή ανά μονάδα χρήσης. 

- Ο αριθμός παρτίδας παραγωγής. 

- Ο αριθμός και η ημερομηνία της τελευταίας άδειας 
κυκλοφορίας. 

- Η ημερομηνία ελάχιστης διατηρησιμότητας του συ¬ 
σκευασμένου προϊόντος και του τελικού διαλύματος χρή¬ 
σης με τρόπο ώστε, να γίνεται κατανοητή από τον κατανα¬ 
λωτή. 

- Το όνομα ή η εταιρική επωνυμία και η διεύθυνση ή η 
έδρα του υπεύθυνου κυκλοφορίας και κατά περίπτωση 
του παραγωγού του απολυμαντικού ιδ/τος. 

- Πιθανές ανεπιθύμητες ενέργειες και κάθε απαραί¬ 
τητη πρώτη βοήθεια. 

Το πεδίο και οι οδηγίες εφαρμογής του απολυμαντικού 
και οι ιδιαίτερες προφυλάξεις κατά τη χρήση του. 

Οδηγίες για: * 

α. την ασφαλή διατήρηση του απολυμαντικού 

β. την ασφαλή διάθεση του απολυμαντικού και των πε- 
ριεκτών του συμπεριλαμβανομένης κάθε απαγόρευσης 
για επαναχρησιμοποίηση των περιεκτών. 

- Πληροφορίες ειδικών κινδύνων για το περιβάλλον που 
προέρχονται από το προϊόν. 

- Εάν το προϊόν συνοδεύεται από φυλάδιο την πρόταση 
«Διαβάστε στις (λινημμένες οδηγίες πριν από τη χρήση». 

- Τα συμπτώματα τα μέτρα επείγουσας αντιμετώπισης 
και τυχόν αντίδοτα σε περιπτώσεις οξειών δηλητηριάσεων 
και το τηλέφωνο του Κέντρου Δηλητηριάσεων. 

Επί πλέον η επισήμανση και η συσκευασία ως προς τα 
σύμβολα επικινδυνότητας, ενδείξεις κινδύνων και φρά¬ 
σεις κινδύνου, πρέπει να πληροί τους όρους της αριθμ. 

1197/89/6.9.90 Υπουργικής Απόφασης (ΦΕΚ 567/Β/ 
6.3.91) περί ταξινόμησης, συσκευασίας και επισήμανσης 
των επικινδύνων παρασκευασμάτων που εκδόθηκε σε 
εναρμόνιση των οδηγιών 88/379/ΕΟΚ και 89/179/ΕΟΚ. 

Αρθρο 8 

ΠΑΡΑΓΩΓΗ ΚΑΙ ΔΙΑΚΙΝΗΣΗ 

1. Η παραγωγή και η διακίνηση των απολυμαντικών προ¬ 
ϊόντων ελέγχονται από τον ΕΟΦ σύμφωνα με το άρθρο 3 
παρ. 3 εδ. γ’ και παρ. 5 του Ν. 1316/83 όπως τούτο τρο¬ 
ποποιήθηκε από τον Ν. 1965/91. 

2. Οι διατάξεις της Υπ. Απόφασης Υ6/2610/26.5.93 
(ΦΕΚ 389/8/26.5.93) «Περί καθορισμού διαδικασίας, με¬ 
ταφοράς, εισαγωγής και εξαγωγής προϊόντων αρμοδιότη- 
τος ΕΟΦ τρίτων Χωρών και Κρατών Μελών της ΕΕ» εφαρ¬ 
μόζονται κατ’ αναλογίαν για τα απολυμαντικά προϊόντα. 

Αρθρο 9 
ΔΙΑΦΗΜΙΣΗ 

1. Η διαφήμιση που αποσκοπεί στην προώθηση του 
προϊόντος στην αγορά για καταναλωτικούς σκοπούς επι¬ 
τρέπεται. 

2. Απαγορεύεται η παραπλανητική διαφήμιση. Παρα¬ 
πλανητική θεωρείται η διαφήμιση όταν χρησιμοποιούνται 
όροι, λέξεις, φράσεις ή εικόνες που δεν ανταποκρίνονται 
στις ιδιότητες του προϊόντος. 

3. Η διαφήμιση των απολυμαντικών πρέπει να συνοδεύ- 
ται από τις φράσεις «Χρησιμοποιείται τα απολυμαντικά 
προϊόντα με ασφαλή τρόπο. Να διαβάζεται πάντοτε την 


ετικέτα και τις πληροφορίες σχετικά με το προϊόν πριν από 
τη χρήση». 

Άρθρο 10 
ΚΥΡΩΣΕΙΣ 

Σε περίπτωση που παραβιάζονται διατάξεις της απόφα¬ 
σης αυτής εφαρμόζονται οι κυρώσεις του άρθρου 19 του 
Ν.Δ. 96/1973 «Περί της εμπορίας εν γένει των φαρμακευ¬ 
τικών, διαιτητικών και καλλυντικών προϊόντων (ΦΕΚ 172/ 
1973 τ.Α’) και του άρθρου 33 του Ν. 1316/83 (ΦΕΚ 3/ 
1983 τ.Α') όπως τούτο τροποποιήθηκε και συμπληρώθηκε 
από τις διατάξεις του άρθρου 10 του Ν. 1965/91. 

Άρθρο 11 

ΚΑΤΑΡ ΓΟΥΜΕΝΕΣ ΔΙΑΤΑΞΕΙΣ 

Από την έναρξη της ισχύος αυτής της Υπουργικής Από¬ 
φασης παύει να ισχύει η Υπουργική Απόφαση 10164/89. 

Άρθρο 12 
ΙΣΧΥΣ 

Από την παρούσα Υπουργική Απόφαση δεν προκαλείται 
δαπάνη για τον Κρατικό Προϋπολογισμό. 

Η ισχύς αυτής της Υπουργικής Απόφασης άρχεται από 
τη δημοσίευσή της στην Εφημέρίδα της Κυβερνήσεως. 

Αθήνα, 13 Δεκεμβρίου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 
-♦- 

Αριθ. 2218 (6) 

Τροποποίηση της 2115/12.12.1994 απόφασης του 
Υπουργού Τουρισμού. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

Ι.ΤοΝ. 2206/20.4.1994. 

2. Την υπ’ αριθμ. 920/1994 παρ. 9. 2 απόφαση (ΦΕΚ 
422Β/1994). 

3. Την υπ’ αριθμ. 2009/21.11.1994 απόφαση του 
Υπουργού Τουρισμού. 

4. Την υπ’ αριθμ. 2032/28.11.1994 απόφαση του 
Υπουργού Τουρισμού. 

5. Την υπ’ αριθμ. 2076/6.12.1994 απόφαση του 
Υπουργού Τουρισμού. 

6. Την υπ' αριθμ. 2115/12.12.1994 απόφαση του 
Υπουργού Τουρισμού. 

7. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

8. Την από 23.^.1994 γνώμη της Επιτροπής για τη διε¬ 
ξαγωγή του διαγωνισμού για την παραχώρηση των αδειών 
λειτουργίας καζίνων, αποφασίζουμε: 

Τροποποιούμε την υπ’ αριθμ 2115/12.12.1994 από¬ 
φαση του Υπουργού Τουρισμού ως εξής: 

Η προβλεπόμενη από την απόφαση αυτή προθεσμία 
των δέκα (10) ημερών για την προσκόμιση αποδεικτικών 
κατάθεσης των προσφερθεισών χρηματικών προσφορών 
στο ειδικό λογαριασμό της Τράπεζας Ελλάδος, παρατεί- 
νεται έως τις 23 Ιανουάριου 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1994 

Ο ΥΠΟΥΡΓΟΣ 

ΔΙΟΝΥΣΗΣ ΛΙΒΑΝΟΣ 
-♦- 

Αριθ. 241 38 (7) 

Διορισμός Προέδρου, μελών και Γραμματέα του Τεχνικού 
Συμβουλίου του Ταχ. Ταμιετηρίου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

της Διεύθυνσης Τεχνικών Υπηρεσιών η ο νόμιμος αναπλη¬ 
ρωτής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1994 
Με εντολή Υπουργού 
Η Προϊσταμένη του τμήματος 
ΕΙΡΗΝΗ ΗΛΙΑ 


Αριθ. 18332 (8) 

Μερική ανάκληση της 10524/67 απόφασης Νομάρχη 
Σερρών. 


Με την 2081/16.12.1994 απόφαση του Διοικητικού 
Συμβουλίου του Ταχ. Ταμιευτηρίου, που εκδόθηκε σύμ¬ 
φωνα με τις κείμενες διατάξεις, διορίζονται Πρόεδρος, 
μέλη και Γραμματέας του Τεχνικού Συμβουλίου του Ταχ. 
Ταμιευτηρίου οι: 

α) Χριστόφορος Τόλιος, Πολιτικός Μηχανικός, αναπλη¬ 
ρωματικό μέλος του Διοικητικού Συμβουλίου, ως Πρόε¬ 
δρος, με αναπληρωτή του τον Νικόλαο Παπανικολάου, Οι¬ 
κονομολόγο, μέλος του Διοικητικού Συμβουλίου. 

β) Κωνσταντίνος Παυλίδης εκπρόσωπος της Γ.Γ.Δ.Ε. 
του ΥΠΕΧΩΔΕ με Α' βαθμό του κλάδου ΠΕ Πολιτικών Μη¬ 
χανικών ως μέλος, με αναπληρωτή τον υπάλληλο με Α' 
βαθμό του κλάδου ΠΕ Πολιτικών Μηχανικών Βασίλειο Δί- 
καρο. 

γ) Νικόλαος Χατζηβασδέκης υπάλληλος του Υπουρ¬ 
γείου Μεταφορών και Επικοινωνιών με Α' βαθμό κλάδου 
ΠΕ Μηχανικών (ειδικότητας Πολιτικού Μηχανικού) ως μέ¬ 
λος, με αναπληρωτή τον υπάλληλο με Β' βαθμό του κλά¬ 
δου ΠΕ μηχανικών (ειδικότητας Πολιτικού Μηχανικού) 
Απόστολο Μητσάκη. 

δ) Πέτρος Ιωαννίδης υπάλληλος του Υπουργείου Μετα¬ 
φορών και Επικοινωνιών με Α' βαθμό του κλάδου ΠΕ Μη¬ 
χανικών (ειδικότητας Μηχανολόγου-Ηλεκτρολόγου), ως 
μέλος, με αναπληρωτή του τον υπάλληλο με Α' βαθμό του 
κλάδου ΠΕ Μηχανικών (ειδικότητας Μηχανολόγου - Ηλε¬ 
κτρολόγου) Σιλβέστρο Μπαραμπούτη. 

ε) Γραμματέας του Τεχνικού Συμβουλίου ορίζεται η Χα- 
ρίκλεια Τριανταφύλλου υπάλληλος της Διεύθυνσης Τεχνι¬ 
κών Υπηρεσιών με Β βαθμό του κλάδου ΤΕ (ειδικότητας 
Ηλεκτρολογίας), με αναπληρωτή της τον υπάλληλο με Γ’ 
βαθμό κλάδου ΤΕ (ειδικότητας Πολιτικών Δομικών Έρ¬ 
γων) Κωνσταντίνο Πλαταρά. 

2. Ορίζει το μέλος του Διοικητικού Συμβουλίου Ταχ. Τα¬ 
μιευτηρίου Γεώργιο Αποστόλου, ως Αναπληρωτή της 
«Προισταμένης Αρχής», η Έποπτεύουσας Αρχής» ο 
οποίος σε περίπτωση μη υπάρξεως, απουσίας ή κωλύμα¬ 
τος του Προϊσταμένου των Υπηρεσιών όπου υπάγεται η 
Διεύθυνση Τεχνικών Υπηρεσιών (Προϊστάμενος Γενικής 
Διεύθυνσης) θα εκτελεί τα σχετικά καθήκοντα. 

Η θητεία των μελών του Τεχνικού Συμβουλίου είναι διε¬ 
τής. 

Στο Συμβούλιο τα θέματα εισηγούνται ο Προϊστάμενος 


Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις των άρθρων 1 & 5 του Ν. 3200/55 «περί 
διοικητικής αποκεντρώσεως» όπως συμπληρώθηκαν με 
τις διατάξεις των άρθρων I & 4 του Ν.Δ. 532/70 «περί συ- 
μπληρώσεως των διατάξεων περί διοικητικής αποκεντρώ¬ 
σεως». 

2) Το Β.Δ. αριθ. 709/70 «περί καθορισμού των διατη- 
ρουμένων υπέρ του Υπουργού και των Περιφερειακών Αρ¬ 
χών διανομαρχιακού επιπέδου αρμοδιοτήτων επί θεμάτων 
του Υπουργείου Γεωργίας», όπως αυτό τροποποιήθηκε με 
το Π.Δ. 94693. 

3) Το Β.Δ. αριθ. 347/71 «περί των παρά ταις Περιφε- 
ρειακαίς Υπηρεσίαις του Υπουργείου Εθνικής Οικονομίας 
επί θεμάτων Γεωργίας Συμβουλίων». 

4) Την υπ αριθ. 10524/67 απόφασή μας με την οποία 
μεταβιβάστηκαν κατά κυριότητα, στην Κοινότητα Μεσορ- 
ράχης, όλες οι κοινόχρηστες εκτάσεις του αγροκτήματος 
Μεσορράχης, μεταξύ των οποίων, είναι και το υπ’ αριθμ. 

141 κοινόχρηστο τεμάχιο, εκτάσεως 64.400 τ.μ. 

5) Την υπ αριθμ. 49/1974 απόφαση της Επιτροπής 
Απαλ/σεων Σερρών, με την οποία ο Δαγκλής Θεμιστοκλής 
του Αθανασίου, κάτοικος Λευκοθέας, αναγνωρίστηκε 
ιδιοκτήτης, έκτασης 8000 τ.μ. από το ανωτέρω υπ’ αριθμ. 
141 κοινόχρηστο τεμάχιο. 

6) Το υπ’ αριθμ. 1473/28.5.79 πρακτικό του Νομικού 
Συμβουλίου του Κράτους, με το οποίο γνωμοδότησε περί 
της αποδοχής εκ μέρους του Δημοσίου της ανωτέρω απο- 
φάσεως. 

Επειδή επιβάλεται η αυτουσία απόδοση της ιδιοκτησίας 
αυτής στον ιδιοκτήτη της και κατά την έκδοσή της υπ’ 
αριθμ. 10524/67 απόφασης δεν διαχωρίστηκε για να εξαι¬ 
ρεθεί της μεταβιβάσεως, κρίνουμε ότι πρέπει ν’ ανακλη¬ 
θεί μερικώς η ανωτέρω απόφασή μας και μόνο ως προς το 
μέρος αυτής, που αφορά τμήμα έκτασης 8000 τ.μ. από το 
υπ’ αριθ. 141 κοινόχρηστο τεμάχιο, αποφασίζουμε: 

Ανακαλούμε μερικώς την υπ’ αριθμ. 10524/67 από¬ 
φασή μας, εξαιρούντες της μεταβιβάσεως της κυριότη¬ 
τας, έκτασης 8000 τ.μ. από το υπ’ αριθμ. 141 κοινόχρη¬ 
στο τεμάχιο, συνολικής έκτασης 64.600 τ.μ. του αγροκτή¬ 
ματος Μεσορράχης. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Σέρρες, 2 Δεκεμβρίου 1994 
Ο Νομάρχης 
ΧΡΗΣΤΟΣ ΣΑΛΑΛΕΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Διόρθωση σφάλματος στην ΥΠΠΟ/ΑΡΧ/Α1/Φ43/ 
46902/2465/7.10.94 απόφαση του Υπουργού Πολιτι¬ 
σμού στο ΦΕΚ 840/τ.Β711.11.94 που αφορά την κήρυξη 
ως αρχαιολογικού χώρου του οικισμού και του νεκροτα¬ 
φείου εποχής του σιδήρου στο λόφο του σημ. οικισμού 
Παλαιού Γυναικοκάστρου, κοινότητας Μεσσιανού, Ν. Κιλ¬ 
κίς διορθώνεται ο αριθμός πρωτοκόλλου από τον εσφαλ¬ 
μένο «ΥΠΠΟ/ΑΡΧ/Α1 /Φ43/46902/2465» στον ορθό 
«ΥΠΠΟ/ΑΡΧ/Α1 /Φ43/48747/2573». 

(Από το Υπουργείο Πολιτισμού) 
-♦- 

( 10 ) 

Διόρθωση σφαλμάτων στην ΥΠΠΟ/ΑΡΧ/Α1/Φ43/ 
48750/2564/7.10.94 απόφαση του Υπουργού Πολιτι¬ 
σμού, που δημοσιεύθηκε στο ΦΕΚ 848/τ.Β/15.11.94 και 
αφορά την κήρυξη ως Αρχ/κού Χώρου της περιοχής της 
Κοινότητας Αξιοχωρίου (πρώην «Βαρδαρόφτσα») - Επαρ¬ 


χίας Κιλκίς, Ν. Κιλκίς, διορθώνονται τα ακόλουθα δύο ση¬ 
μεία ως εξής: 

1) Η συντεταγμένη X του σημείου 22 να διορθωθεί από 
«14265. -10» στο ορθό «14269,10». 

2) Στην παράγραφο που ακολουθεί τα ζεύγη συντεταγ¬ 
μένων, η λέξη «αξιού» να διορθωθεί στο ορθό «Αξιού». 

(Από το Υπουργείο Πολιτισμού) 
-♦- 

( 11 ) 

Διόρθωση σφάλματος στην ΥΠΠΟ/ΑΡΧ/Α1/Φ43/ 
48773/2566/7.10.94 απόφαση του Υπουργού Πολιτι¬ 
σμού, που δημοσιεύθηκε στο ΦΕΚ 844/τ.Β714.11.1994 
και αφορά στην κήρυξη της περιοχής λόφου, γνωστού ως 
θέση «Ταβάς», Δήμου Πολυκάστρου Ν. Κιλκίς, ως αρχαιο¬ 
λογικού χώρου, διορθώνεται το ακόλουθο σημείο: 

Ο αριθμός της συντεταγμένης X που αντιστοιχεί στο ση¬ 
μείο 6 να διορθωθεί από 9642.90 στο ορθό 9742.90. 

(Από το Υπουργείο Πολιτισμού) 


* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




